కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అర్జున్ రెడ్డి: శుభం కార్డు, అంత లేటుగానా!
తన కాన్సెప్ట్ లో సత్తా ఉందని, అందుకే అలా తీశానని అంటున్నాడు దర్శకుడు
TNN | Updated:
Aug 24, 2017, 02:35PM IST
అర్జున్ రెడ్డి: శుభం కార్డు, అంత లేటుగానా!
​ఈ మధ్యకాలంలో.. తెలుగు సినిమాల వ్యవధి బాగా తగ్గిపోయింది. ఏవో అరుదుగా మినహాయిస్తే... సినిమాలు రెండున్నర గంటల లెంగ్త్ కూడా ఉండటం లేదు. ఏ సినిమాను చూసినా.. రెండు గంటల నుంచి రెండున్నర గంటల సేపట్లోనే ముగిసిపోతూ ఉంటాయి. మరికొన్ని సినిమాలకు అయితే.. రెండు గంటల సేపటి లోపలే శుభం కార్డు పడుతూ ఉంటుంది.
అయితే ఈ ట్రెండ్ కు భిన్నంగా తన సినిమాను తెరకెక్కించానని చెబుతున్నాడు &lsquo;అర్జున్ రెడ్డి&rsquo;దర్శకుడు సందీప్ రెడ్డి. వివిధ సినిమాలకు అసిస్టెంట్ గా, రచయితల్లో ఒకడిగా పని చేసిన ఇతడు తొలిసారి మెగాఫోన్ పట్టి ఈ సినిమాను తెరకెక్కించాడు. ఆసక్తిదాయకమైన అంశం ఏమిటంటే.. ఈ సినిమా లెంగ్త్ ఏకంగా నాలుగు గంటల పాటు ఉంటుందట! అంత లెంగ్తీగా తీశాడట దర్శకుడు.
అయితే.. అంత సేపు జనాలు థియేటర్లలో కూర్చోవడం కష్టం కాబట్టి.. చివరకు ఎడిటింగ్ దగ్గర కట్ చేశారట. సినిమాను మూడు గంటల లోపు వ్యవధిలోకి తీసుకొచ్చారట. మరి మూడు గంటలసేపు అయినా లెంగ్తీ అనే చెప్పాలి. అయితే తన కాన్సెప్ట్ లో సత్తా ఉంది కాబట్టి.. అంత లెంగ్తీ అయినా ప్రేక్షకులను సీట్లలో కూర్చోబెట్టగలను అనే విశ్వాసాన్ని వ్యక్తం చేస్తున్నాడు దర్శకుడు.
ఇక ముందుగా ఈ సినిమాను శర్వానంద్ తో తెరకెక్కించాలనేది సందీప్ ఆలోచనట. అయితే శర్వా బిజీగా ఉండటంతో విజయ దేవరకొండ తో ఈ సినిమాను చేసినట్టుగా దర్శకుడు వివరించాడు. ఈ సినిమా ముద్దు సీన్ విషయంలో చెలరేగిన విమర్శలపై స్పందిస్తూ.. అందులో బూతును చూడవద్దని ఈ దర్శకుడు కోరాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.